На основу члана 7. став 1. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикуљања писмених понуда (''Службени гласник РС'', број 16/2018), Комисија о спровођењу поступка издавања у закуп непокретности у јавној својини града Лознице ( у даљем тексту: Комисија ), дана 06.06.2019.године, расписује


О Г Л А С
  о спровођењу поступка прикупљања писмених понуда 
за давање у закуп непокретности у јавној својини града Лознице


Град Лозница издаје у закуп непокретност у јавној својини Града, у трајању до 5 година, путем прикупљања писмених понуда, и то:

- Пословни простор - ресторан у Лозници, улица Милоша Поцерца 58  површине 350м2 I зона, по почетној  цени закупнине 565,00дин./м2 -  I оглашавање.
	
Оглас о спровођењу поступка прикупљања писмених понуда за давање у закуп непокретности у јавној својини града Лознице ће се објављивати на сајту Града и у средствима јавног информисања  од  06.06.2019.године и рок за достављање писмених понуда је 15 дана, од дана објављивања овог Огласа на сајту Града и локалним медијима.
 
Разгледање непокретности која се даје у закуп сва заинтересована лица могу обавити сваког радног дана у периоду од 1000 до 1200 часова.
	За разгледање пословног простора обратити се Установи за физичку културу '' Лагатор''.

	Пријаве се подносе на адресу:
Градска управа града Лознице, улица Карађорђева број 2, са назнаком за Комисију о спровођењу поступка издавања у закуп непокретности у јавној својини града Лознице.

Понуде доставити ( препорученом поштом или лично на шалтеру Градске управе ) у затвореној коверти са видљивом назнаком  '' НЕ ОТВАРИТИ '', а на полеђини коверте навести назив/име и презиме подносиоца са адресом и контакт телефоном.

ЗА ФИЗИЧКА ЛИЦА: Име и презиме, адреса, број личне карте, ЈМБГ

ЗА ПРЕДУЗЕТНИКЕ: Име и презиме, адреса, број личне карте, ЈМБГ,  назив радње, 
                                          матични број,  копију решења о упису правног лица у регистар код    надлежног  органа не старије од 30 дана

ЗА ПРАВНА ЛИЦА: Назив и седиште, копију решења о упису правног лица у регистар код     надлежног  органа не старије од 30 дана,  као и пуномоћје за лице које заступа подносиоца пријаве оверено од стране јавног бележника


Право на подношење пријава на јавни оглас имају сва правна и физичка лица.

	Благовременом понудом сматраће се све понуде које се приме закључно са даном 21.06. 2019.године до 1400 часова. 
 
	Комисија ће јавно отварање приспелих понуда обавити дана  21.06. 2019.године до 1430 часова у канцеларији број 15 у просторијама Градске управе града Лознице, улица Карађорђева број 2. 

	Сви понуђачи дужни су положити депозит у износу од 1.000,00 динара уплатом на буџет града Лознице број: 840-193804-37 позив на број  97  18-059.

	Понуда која се доставља обавезно треба да садржи:
· Износ закупнине која се нуди по м2
· Доказ о уплати депозита.

Подносиоци чије су понуде неблаговремене или непотпуне не могу учествовати у поступку прикупљања писмених понуда, а непотпуне понуде биће одбачене. 
	
Избор најповољнијег понуђача врши се применом критеријума висине понуђене закупнине.
Уколико у поступку два или више понуђача понуде исти износ закупнине,  Комисија која спроводи поступак давања у закуп непокретности у јавној својини града Лознице ће позвати понуђаче који су понудили исте износе закупнине,  да у року од три дана од дана пријема позива, доставе нову писмену затворену понуду са увећаним износом закупнине у односу на претходну дату понуду, а које понуде ће Комисија отворити и утврдити најповољнијег понуђача.
Уколико понуђачи у року од три дана не доставе нову понуду, односно ако су понуђачи доставили нову понуду са истоветном закупнином, Комисија ће путем ждреба извршити избор најповољнијег понуђача.
 Уговор о закупу се  закључује по доношењу Решења о давању у закуп непокретности, а у случају не закључивања уговора са најповољнијим понуђачем у року од 15 дана од дана  доношења Решења о давању у закуп непокретности, за најповољнијег понуђача бира се следећи на листи понуђача.
	Рок за повраћај депозита учесницима који нису изабрани за најповољнијег понуђача у поступку прикупљања писмених понуда ја седам дана од дана доношења Решења о избору најповољнијег понуђача.
	Понуђачи у понуди су у обавези да наведу број рачуна на који ће се извршити повраћај депозита.

	За додатне информације можете се обратити на телефон: 015/879-229. 
		
У Лозници, дана 06.06.2019.године

